Gömul goðsaga hermdi að því hefði verið spáð fyrir Frýgíumönnum aftur í grárri forneskju að konung þeirra myndi bera að garði í vagni . Þeir töldu spádóminn hafa ræst þegar Gordíos nokkurn bar að garði í vagni sínum . Gordíos var umsvifalaust gerður að konungi Frýgíumanna og nafni borgarinnar breytt í Gordíon . Hann á þá að hafa tileinkað Seifi vagninn sem æ síðan var að finna á háborg Gordíons . Við vagninn var festur klafi með miklum hnút sem var talinn vera óleysanlegur . Málverk af Alexander mikla að höggva á Gordíons-hnútinn . Verkið er eftir Jean-Simon Berthélemy ( 1743 - 1811 ) . Annar spádómur sagði að hver sá sem leyst gæti hnútinn myndi ríkja yfir bæði Evrópu og Asíu . Sagan segir svo að þegar Alexander mikli hafi komið til Gordíons árið 333 f.Kr. hafi hann einfaldlega höggvið á hnútinn með sverði sínu og leyst hann þannig . Þaðan er komið orðatiltækið „ að höggva á hnútinn “ . Steinunn Kristjánsdóttir er prófessor í fornleifafræði við Sagnfræði - og heimspekideild Háskóla Íslands . Helstu rannsóknasvið hennar eru miðaldafornleifafræði , norræn fornleifafræði , kirkjusaga , klausturfornleifafræði , kynjafornleifafræði , þróun húsagerða og miðlun vísindalegrar þekkingar .